CELEX: C2010/028A/01
Language: da
Date: 2010-02-04 00:00:00
Title: Indkaldelse af ansøgninger — Direktør for informationsteknologi (lønklasse AD 14 eller AD 15)

4.2.2010   
            
            
               DA
            
            
               Den Europæiske Unions Tidende
            
            
               CA 28/1
            
         INDKALDELSE AF ANSØGNINGER
   Direktør for informationsteknologi (lønklasse AD 14 eller AD 15)
   (2010/C 28 A/01)
   I generaldirektoratet for infrastruktur ved Den Europæiske Unions Domstol vil stillingen som direktør for informationsteknologi (løngrad AD 14 eller AD 15) snarest blive ledig til besættelse. Stillingen besættes i henhold til artikel 29, stk. 2, i vedtægten for tjenestemænd.
   Stillingsbeskrivelse
   Direktøren for informationsteknologi er direkte underordnet generaldirektøren for infrastruktur og leder direktoratet for informationsteknologi (DTI), hvis aktiviteter vedkommende iværksætter og koordinerer.
   Han rådgiver Domstolens kompetente instanser i informationsteknologiske anliggender, og han udarbejder forslag og rapporter i denne henseende. Han sikrer teknikkens fremtidige anvendelsesmuligheder samt budgetplanlægningen og den tekniske planlægning under hensyntagen til de af institutionen fastlagte prioriteter. Han leder fire administrative kontorer med ca. 70 tjenestemænd og fører kontrol med ydelserne, der præsteres af eksterne selskaber, som er blevet udvalgt til at udføre opgaver på det informationsteknologiske område. Han sikrer, at informationssystemerne er i overensstemmelse med de gældende regler og bestemmelser.
   DTI er ansvarlig for alle Domstolens tjenester på informationsteknologiområdet, herunder også telekommunikations- og multimedietjenester.
   Kvalifikationer og eksamensbeviser
   
               —
            
            
               Afsluttet universitetsuddannelse dokumenteret ved et eksamensbevis.
            
         
               —
            
            
               Dokumenterede færdigheder inden for ledelse og forvaltning af en stor administrativ tjenestegren.
            
         
               —
            
            
               Særdeles godt kendskab til og erfaring med strategiske forhold på edb-området. Erfaring fra det juridiske miljø vil være en yderligere fordel.
            
         
               —
            
            
               Dokumenteret erhvervserfaring inden for forvaltning af edb-projekter.
            
         
               —
            
            
               Dokumenterede færdigheder og erfaring inden for langtidsplanlægning og strategisk planlægning samt den hertil knyttede rapportering.
            
         
               —
            
            
               Særdeles godt kendskab til og erfaring inden for budgetforvaltning og forvaltning af store offentlige kontrakter.
            
         
               —
            
            
               Godt kendskab til finansforordningen, dens gennemførelsesbestemmelser og til gældende bestemmelser for fællesskabsinstitutionerne inden for de sektorer, som er afhængige af direktoratet.
            
         
               —
            
            
               Godt kendskab til engelsk og fransk.
            
         Indgivelse af ansøgninger
   Ansøgninger til denne stilling kan  sendes til Domstolen pr. e-mail til følgende adresse: DIR-DTI-CURIA@curia.europa.eu og skal være Domstolen i hænde senest den 26. februar 2010 kl. 18.00. Ansøgningen vedlægges et udførligt curriculum vitæ og alle andre relevante dokumenter.